CELEX: 62009CN0280
Language: fi
Date: 2009-07-22 00:00:00
Title: Asia C-280/09: Kanne 22.7.2009 — Euroopan yhteisöjen komissio v. Portugalin tasavalta

24.10.2009   
            
            
               FI
            
            
               Euroopan unionin virallinen lehti
            
            
               C 256/7
            
         Kanne 22.7.2009 — Euroopan yhteisöjen komissio v. Portugalin tasavalta
   (Asia C-280/09)
   2009/C 256/13
   Oikeudenkäyntikieli: portugali
   
      Asianosaiset
   
   
      Kantaja: Euroopan yhteisöjen komissio (asiamiehet: P. Oliver ja G. Braga da Cruz)
   
      Vastaaja: Portugalin tasavalta
   
      Vaatimukset
   
   
               —
            
            
               On todettava, että Portugalin tasavalta ei ole noudattanut huumausaineiden lähtöaineista 11.2.2004 annetun Euroopan parlamentin ja neuvoston asetuksen (EY) N:o 273/2004 (1) ja yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä 22.12.2004 annetun neuvoston asetuksen (EY) N:o 111/2005 (2) mukaisia velvoitteitaan, kun se ei ole toteuttanut asetuksen N:o 273/2004 10 ja 12 artiklan soveltamisen edellyttämiä kansallisia toimenpiteitä eikä tiedottanut niistä asetuksen 16 artiklan mukaisesti eikä toteuttanut asetuksen N:o 111/2005 26 artiklan 3 kohdan ja 31 artiklan soveltamisen edellyttämiä kansallisia toimenpiteitä
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Asetus N:o 273/2004 tuli voimaan 18.8.2005 ja asetus N:o 111/2005 tuli voimaan 15.2.2005, ja sitä alettiin soveltaa 18.8.2005 alkaen.
   Koska komissio ei ole vastaanottanut minkäänlaista ilmoitusta Portugalin tasavallan kyseisten asetusten edellä mainittujen säännösten noudattamiseksi toteuttamista toimenpiteistä eikä sillä ole tiedossaan muita seikkoja, joiden perusteella se voisi todeta, että tarpeelliset toimenpiteet on toteutettu, se olettaa, ettei Portugalin tasavalta ole vielä toteuttanut kyseisiä toimenpiteitä ja että näin ollen se ei ole täyttänyt mainituista säädöksistä johtuvia velvoitteitaan.
   
      (1)  EUVL L 47, s. 1.
   
      (2)  EUVL L 22, s. 1.